KLASA: 335-02/24-01/1

URBROJ: 2176-4-02-24-2

Novska, 15. listopada 2024.

 Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj, 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 47. stavak 3. alineja 5. Statuta Grada Novske („Službeni vjesnik”Grada Novske, broj 8/21, 13/23), u predmetu razmatranja prijedloga ugostitelja za produženje radnog vremena tijekom manifestacije „Lukovo u Novskoj 2024“, Gradonačelnica Grada Novske donosi

**ODLUKU**

**o produženju radnog vremena ugostiteljskih objekata iz skupine „Restorani“ i „Barovi“**

**tijekom manifestacije „Lukovo u Novskoj 2024“**

**Članak 1.**

Svi ugostiteljski objekti iz skupine „Restorani i Barovi“ mogu produžiti radno vrijeme tijekom manifestacije „Lukovo u Novskoj 2024“ i raditi :

* 18./19. listopada 2024.,
* 19./20. listopada 2024. i
* 20./21. listopada 2024. do 04,00 sata ujutro.

**Članak 2.**

Produženo radno vrijeme odobrava se uz obvezu ugostitelja da se pridržavaju odredbi Zakona o zaštiti od buke (Narodne novine, broj 30/09, 55/13, 153/13, 46/16, 114/18 i 14/21) i propisa koji reguliraju javni red i mir.

**Članak 3.**

Za provođenje ove Odluke zadužuje se Upravni odjel za komunalni sustav, prostorno planiranje i zaštitu okoliša Grada Novske.

Odluka se u pismenom obliku dostavlja Policijskoj postaji Novska i nadležnoj inspekcijskoj službi.

**Članak 4.**

Ova Odluka stupa na snagu danom donošenja.

 **GRADONAČELNICA**

 **Marija Kušmiš, mag.oec., v.r.**

Dostaviti:

1. Oglasna ploča, ovdje
2. Web stranica: novska.hr,
3. Policijska postaja Novska, Staroselska 2, Novska